open-index/open-wikipedia-markdown huggingface dataset:
Dilan Yurdakul

**Dilan Yurdakul** (yn Nederlân, 12 septimber 1991) is in Nederlânsk aktrise fan etnysk Turksk komôf. 

## Libben en karriêre
Yurdakul waard yn 1991 berne yn Nederlân. Se sette útein mei aktearjen by de teätergroep RAST. Letter spile se by Jongerentheater 020 en dêrnei by Likeminds. Se studearre Jeropeeske stúdzjes en Dútske taal- en letterkunde en wurket njonken har aktearkarriêre as fitnessynstruktrise.

Yn 2012 krige Yurdakul yn 'e mande mei aktrise Toprak Yalçiner, dy't krektlyk fan Turksk komôf is, in rol yn 'e soapsearje *Goede Tijden, Slechte Tijden*. Dêryn jout Yurdakul stal oan it personaazje Ayşen Baydar, wylst Yalçiner har suster Nuran spilet. Doe't hja harren yn 2012 yn it soapstedsje Meerdijk nei wenjen setten, wie dat foar it earst sûnt 2010 dat der nije leden oan 'e cast tafoege waarden.

Yn 2014 naam Yurdakul as kandidate diel oan it realitytillefyzjeprogramma *Celebrity Pole Dancing*, op RTL 5. Dêryn waarden ferskate froulike en manlike bekende Nederlanners en Flamingen folge dy't learden hoe't se pealdûnsje moasten. Yurdakul waard yn dizze wedstryd fjirde, efter Kelly Pfaff, Verona van de Leur en winner Vincent Vianen. 

Yn 2016 hie Yurdakul in gastroltsje yn *The Passion*, de jierlikse popularisaasje fan 'e *[[Matthäus Passion]]*. Datselde jiers naam se diel oan 'e kwis *De Slimste Mens*, fan presintator Philip Freriks, mar dêr foel se al nei twa ôfleverings ôf.

## Keppelings om utens
*  Folsleine filmografy fan Dilan Yurdakul yn 'e ''Internet Movie Database'' (IMDb)
Hoätzineftigen

De **hoätzineftigen** (Latynske namme: *Opisthocomiformes*) foarmje in skift fan 'e klasse fan 'e fûgels (*Aves*), de ûnderklasse fan 'e moderne fûgels (*Neornithes*), de tuskenklasse fan 'e nijkakigen (*Neognathae*) en it boppeskift fan 'e nije fûgels (*Neoaves*).

Ta dit skift heart ien inkele famylje, dy fan 'e fan hoätzinfûgels (*Opisthocomidae*), dy't útinoar falt yn fiif of seis útstoarne skaaien mei fossile soarten, de measten út Súd-Amearika, mar ek ien út Afrika en ien út Jeropa. It iennichste libbene skaai is dat fan 'e hoätzins (*Opisthocomus*), dat ien inkele soarte omfiemet, de hoätzin (*Opisthocomus hoazin*), in fûgel dy't yn Súd-Amerika libbet, yn it Amazônegebiet en yn 'e Orinokodelta.

## Skiftopbou
641 f.Kr.

## Foarfallen
*De Simmearyske kening Tûkdammê wurdt ferslein en deade. Mei't de boarnen ûndúdlik binne, is ûnbekend troch wa. (Dit kin ek plakfûn hawwe yn 640 f.Kr.)

## Berne

## Ferstoarn
644 f.Kr.

## Foarfallen
*De Simmearjers falle yn Lyts-Aazje jitris it keninkryk Lydje binnen, dat ûnder it bewâld stiet fan kening Ardys. Se nimme de Lydyske haadstêd Sardis yn, mar de keninklike sitadel hâldt stân. De Simmearyske besetting is fan koarte doer; mooglik fanwegen it útbrekken fan in besmetlike sykte moatte se harren al rillegau wer weromlûke.

## Berne

## Ferstoarn
Li Kan (skilder)

**Lǐ Kàn** (*Li K'an*, tradisjoneel sineesk: 李衎, ienfâldich: 李衎; om 1245 – 1320) wie in Sineesk keunstskilder ûnder de Yuan-dynasty (1271-1368).

Li waard berne yn it greefskip Jiqiu (no Beijing). Li syn oanspreknamme wie 'Zhong Bin' en syn bynamme wie 'Xi Zhai'. Li wenne in skoft yn in delling mei bamboebosk, in ynspiraasjeboarne foar in protte fan syn wurk. Hy folge de skilderstyl fan Wen Tong. Syn inkettekeningen mei bamboe waarden priizge om reden fan realistyske werjefte.

## Galery

Giant Bamboos and Stones by Li Kan.jpg|'Grutte bamboes en rotsen' 
Li Kan, Bamboo and Rocks, 1318, Metmuseum.jpg|'Bamboe en rotsen' (1318)
Li Kan, Peace Throughout the Four Seasons, NPM,Taipei.jpg|'Frede de fjouwer seizoenen troch'
Likan Bamboo and Rocks.jpg|'Bamboe en rotsen' 


## Literatuer
* *The Art Book of Chinese Paintings*. Editorial Long River Press.
* *The Arts of China* fan  Michael Sullivan. ISBN 0-520-21877-9, siden 208-209.

## Keppeling om utens
*Sung en Yuan skilderijen, tentoanstellingskatalogus fan The Metropolitan Museum of Art Libraries (as PDF), mei wurk fan Li Kan
Hunting Ground

* ''Hunting Ground'' (stripboek), in stripblomlêzing út 2001
* ''Hunting Ground'' (roman), in roman fan Patricia Briggs út 2009
* *[[The Hunting Ground]]*, in Amerikaanske dokumintêre út 2015 oer ferkrêfting op universiteitskampussen
* Hunting Grounds, in Australyske punkband
Dead Heat

## Literatuer
* ''Dead Heat'' (roman fan Linda Barnes), in roman fan Linda Barnes út 1984
* ''Dead Heat'' (roman fan Del Stone jr.), in roman fan Del Stone jr. út 1996
* ''Dead Heat'' (roman fan Dick Francis), in roman fan Dick Francis út 2007
* ''Dead Heat'' (roman fan Joel C. Rosenberg), in roman fan Joel C. Rosenberg út 2008
* ''Dead Heat'' (roman fan Patricia Briggs), in roman fan Patricia Briggs út 2015

## Films
* ''Dead Heat'' (film út 1988), in Amerikaanske film út 1988
* ''Dead Heat'' (film út 2002), in Dútsk-Kanadeeske film út 2002
Fair Game

## Literatuer
* ''Fair Game'' (koart ferhaal), in koart ferhaal fan Philip K. Dick út 1959
* *[[Fair Game: My Life as a Spy, My Betrayal by the White House]]*, in autobiografy fan Valerie Plame Wilson út 2007, dêr't de lyknammige film út 2010 op basearre is
* ''Fair Game'' (roman fan Paula Gosling) (ek wol bekend as *A Running Duck*), in roman fan Paula Gosling út 1974, dêr't de lyknammige film út 1995 op basearre is
* ''Fair Game'' (roman fan Patricia Briggs), in roman fan Patricia Briggs út 2012

## Fillms
* ''Fair Game'' (film út 1986), in Australyske film út 1986
* ''Fair Game'' (film út 1994), in Britske tillefyzjefilm út 1994
* ''Fair Game'' (film út 1995), in Amerikaanske film út 1995
* ''Fair Game'' (film út 2005), in Amerikaanske film út 2005
* ''Fair Game'' (film út 2010), in Amerikaansk-Emiratyske film út 2010

## Oar
* Fair Game (band), in Amerikaanske band
* ''Fair Game'' (liet), in liet fan Crosby, Stills & Nash
* ''Fair Game'' (strip), in krantestrip fan Stephanie Piro
Bergen (Nedersaksen)

**Bergen** is in stedsje yn Dútslân, yn de dielsteat Nedersaksen. Bergen leit 23 km benoarden de wat gruttere stêd Celle yn in boskich gebiet. Bestjoerlik is Bergen part fan it Landkreis Celle.

Nei it súdwesten, yn de buortskip Belsen, wie yn de Nazy-tiid it wreed ferneamde konsintraasjekamp Bergen-Belsen. 
Yn it tiidrek 1963 o/m 1993 wie it plakje bekend fan it NAFO-oefenterrein Bergen-Hohne, dêr't ek de kavaleristen fan it Nederlânske 41e Tankbataljon, Rezjimint Huzaren Prins Alexander dy't legere wiene. Binnen it oefenterrein lizze ek de *Sieben Steinhäuser*, in groep dolmens út de Stientiid.

Bergen hat in stêdebân mei Hendrik-Ido-Ambacht yn Nederlân.

## Galery

File:Bergen St Lambert 4.jpg|Sint Lambert
File:Bergen Römstedthaus.JPG|Histoarysk museum, it Römstedthaus
File:Bergen Kriegerdenkmal.JPG|Betinkingsmonumint 1914-1918
Excalibur

**Excalibur** of **Caliburn** (Welsk: *Caledfwlch*; Kornysk: *Calesvol*; Bretonsk: *Kaledvoulc'h*; Latyn: *Caliburnus*) is it mytyske swurd fan kening Arthur, dêr't yn 'e Midsiuwske Arthurleginden gauris magyske krêften oan taskreaun wurde en dat dêryn assosjearre wurdt mei de rjochtmjittige soeverein fan Brittanje. Soms (en fral yn moderne adaptaasjes fan 'e âlde ferhalen) wurde Excalibur en it Swurd yn de Stien as ien en itselde beskôge, mar oarspronklik en meastal binne dat ferskillende wapens.

Neffens guon iere Arthurleginden, wêrûnder *Merlyn*, fan Robert fan Boron, bewiisde Arthur dat er de soan fan Uther Pendragon wie en sadwaande oanspraak makke op 'e Britske troan, troch in swurd út in stien te lûken dat nimmen oars as de wiere erfgenamt loskrije koe. (Inselde soarte ferhaal komt foar yn 'e Germaanske mytology fan Skandinaavje, dêr't yn it ferhaal fan Sigurd dy syn heit Sigmund it swurd Gram út 'e beam Barnstokkr lûkt, dêr't de god Odin it yn stutsen hat.) Nearne yn iere Arthurleginden wurdt lykwols sein dat dit Swurd yn de Stien itselde is Excalibur; dat is in oanname dy't foar it earst as feit presintearre wurdt yn 'e trettjinde-iuwske *[[Lânselot-Graal]]*-syklus. Moderne auteurs en filmmakkers hawwe dêr op fuortborduerre.

Yn 'e ''Post-Fulgaat''-syklus fan Arthurleginden, dy't ek datearret út 'e trettjinde iuw, wurdt lykwols ferteld dat Arthur Excalibur ûntfong út 'e hân fan 'e Frouwe fan 'e Mar, in geast of fee mei boppeminsklike krêften, nei't er syn eigen swurd brutsen hie yn 'e striid mei kening Pellinore. De Frouwe neamt it swurd 'Excalibur', dat neffens har 'Snijt-Stiel' betsjutte soe.

Yn 'e *[[Lânselot-Graal]]*-syklus jout Arthur, nei't er deadlik ferwûne rekke is yn 'e Slach by Camlann, de ridder Griflet befel om it magyske swurd werom te smiten yn 'e betsjoende mar fan 'e Frouwe en it op dy manear werom te jaan. Nei't dat twaris mislearre is om't Griflet it sa'n alderôfgryslikste sûnde fynt om sa'n moai wapen wei te smiten, foldocht er úteinlik oan 'e winsk fan syn kening. Sadree't er it Excalibur los litten hat, dûkt der in hân op út 'e mar dy't it hêft fan Excalibur fêstgrypt ear't it swurd it wetteroerflak rekket. Neitiid ferdwine hân en swurd wer yn 'e mar. Yn 'e tekst *[[Le Morte d'Arthur]]*, fan sir Thomas Malory, is it net Griflet mar Bedivere dy't Excalibur yn 'e mar smyt.
Excalibur (betsjuttingsside)

"**Excalibur**" hat yn de Wikipedy ferskate betsjuttings:

Excalibur, it magyske en mytyske swurd fan kening Arthur

## Oare betsjuttings
### Amusemint
#### Film
* ''Excalibur'' (film), in Amerikaanske film út 1981

#### Literatuer
* ''Excalibur'' (roman), in fantasyroman út 1973 fan Sanders Anne Laubenthal
* **', in fantasyroman út 1997 fan Bernard Cornwell
* [[Excalibur (L. Ron Hubbard)|''Excalibur'' (L. Ron Hubbard)]], in net-publisearre manuskript út 1938 fan scientologystifer L. Ron Hubbard
* [[Excalibur (strip)|''Excalibur'' (strip)]], in striprige fan 'e Amerikaanke útjouwer Marvel Comics
* [[Excalibur (krante)|''Excalibur'' (krante)]], it nijsblêd fan 'e York Universiteit yn Toronto

====Muzyk====
* [[Excalibur (album fan Tom Fogerty)|''Excalibur'' (album fan Tom Fogerty)]], in album fan Tom Fogerty út 1972
* [[Excalibur (rockopera)|''Excalibur'' (rockopera)]], in trijedielige rockopera skreaun en regissearre troch Alan Simon, út 1998
* [[Excalibur (album fan Grave Digger)|''Excalibur'' (album fan Grave Digger)]], in album fan 'e band Grave Digger, út 1999

====Fideospultsjes====
* [[Excalibur (fideospultsje)|''Excalibur'' (fideospultsje)]], in fideospultsje út 1983
* **', in fideospultsje út 2007

### Bedriuwen
* Excalibur Airways, in eardere Britske loftfeartmaatskippij
* Excalibur (automerk), in retrostyle automerk
* Excalibur Electronics, in Amerikaanske elektroanikaprodusint
* Excalibur Hotel and Casino, in bekend kasino yn Las Vegas
* Excalibur (nachtklub), in bekende nachtklub yn Chicago

### Persoanen
* Excalibur (wrakselder), in Amerikaansk dielnimmer oan Amerikaansk wrakseljen

### Geografy
* Excalibur (Arizona), in berchtop yn 'e Amerikaanske steat Arizona

### Oar
* Excalibur (paintball), in merk paintballgewear
* HTC Excalibur, in smartphonemodel fan it merk HTC
* Excalibur (gewear), in model mitrailleur
* M982 Excalibur, in 155 mm GPS-guided artilleryprojektyl
* Lockheed Excalibur, in foarstelde mar nea makke fjouwermotoarich ferkearsfleantúch
* Excalibur (Valleyfair), in achtbaan yn it Valleyfair-ferdivedaasjepark yn Shakopee (Minnesota)
* Excalibur (Funtown Splashtown USA), in achtbaan yn it Funtown Splashtown USA-ferdivedaasjepark yn Saco (Maine)
* British Columbia Excalibur Party, in lytse politike partij yn 'e Kanadeeske provinsje Britsk-Kolumbia
* Excalibur (gitaar), in model elektrysk gitaar makke troch Vigier Guitars
Carnwennen

**Carnwennen** of **Carnwennan** (Welsk: *Carnwenhau*, wat "Wyt Hânseltsje" betsjut) is de mytyske dagge fan kening Arthur, dy't neamd wurdt yn ferskate Welske Arthurleginden. Dêryn wurde oan dit wapen soms magyske krêften taskreaun, wêrûnder it fermogen om syn brûker yn skaden te klaaien en sa te kamûflearjen. Yn it ferhaal *[[Culhwch en Olwen]]* neamt Arthur Carnwennen as ien fan 'e mar in pear dingen op 'e wrâld dy't er Culhwch net as geskink jaan wol. Letter brûkt Arthur de dagge om 'e Tige Swarte Heks Orddu, de dochter fan Orwen, te deadzjen troch har midstwa te snijen.

Yn 'e Welske Triaden wurdt Carnwennen mei Arthur syn swurd Caledfwlch (Excalibur) en syn spear Rhongomiant neamd as hillige wapens dy't him troch God skonken binne. Carnwennen komt útslutend foar yn 'e Welske tradysje. Yn 'e *[[Historia Regum Brittanniae]]*, fan Geoffrey fan Monmouth, wurde inkeld it swurd Caliburn (Excalibur) en de spear Ron neamd. Sir Thomas Malory neamt yn syn *[[Le Morte d'Arthur]]* wol in dagge wêrmei't Arthur in reus deadet, mar jout dat wapen gjin namme.
Rama (Ontario)

**Rama** is in doarp yn it suden fan 'e Kanadeeske provinsje Ontario. 

## Geografy
Rama leit likernôch 110&nbsp;km rjocht benoarden fan Toronto, yn Simcoe County, eastlik fan 'e súdpunt fan 'e Georgiaanske Baai, dy't ûnderdiel útmakket fan 'e Hueronmar (ien fan 'e Grutte Marren).

## Demografy
Rama is it haadplak fan it Mnjikaning Reservaat 32 fan 'e Tsjippewa's fan Rama Earste Naasje, in Yndiaanske stamme-organisaasje wêrfan't de leden ta it folk fan 'e Odjibwe (*Ojibwe*) of Tsjippewa (*Chippewa*) hearre. Neffens in offisjele skatting út 2011 hie Rama doe 870 ynwenners, wêrfan likernôch 700 (of 80,5%) leden fan 'e Tsjippewa's fan Rama Earste Naasje.

## Besjensweardichheden
Rama stiet bekend om twa dingen. Yn it foarste plak giet it dêrby om it *Casino Rama and Entertainment Complex*, it eigen kasino fan 'e Tsjippewa's fan Rama Earse Naasje, dat in oerflak fan 18.100&nbsp;m² hat. Fierders binne yn 'e neite fan it doarp ek de *[[Mnjikaning Fish Weirs]]* sitewearre. Dat is in 4.500 jier âlde tradisjonele fûke (yn 'e foarm fan in stek) dy't yn 'e smelle ferbining tusken de grutte Simcoe-mar en de lytsere Couchiching-mar stiet. Yn 1982 erkende it Kanadeeske regear de oerâlde fûke as in nasjonaal histoarysk monumint. Yn 1993 rjochten leden fan 'e Tsjippewa's fan Rama Earste Naasje de *Mnjikaning Fish Fence Circle* op, in organisaasje dy't tawijd is oan 'e beskerming en it behâld fan 'e fûke.
Dina (bibelsk persoan)

**Dina** (Hebriuwsk: דִּינָה) wie yn it Alde Testamint in dochter fan Jakob en syn earste frou Léa. 

## It bibelsk ferhaal
Doe't har folk de tinten opslein hiene by de stêd Sichem, gyng Dina, de dochter fan Jakob en Léa, ris nei de stêd om dêr oare fammen te moetsjen. Sichem, in soan fan 'e foarst Hemor, seach Dina, naam har mei en sliepte mei har. Sichem mocht Dina graach lije en de twa koene it neffens it bibelferhaal goed meiïnoar fine. Op fersyk fan Sichem gyngen Hemor en Sichem nei Jakob om mei him te praten oer in houlik en hy stelde út dat de twa folken famyljebannen meiïnoar oangyngen, sa't it lân ek mei Jakob's folk dield wurde koe. 

Sichem hie der alles foar oer om Dina as frou te krijen, hoe heech de breidskat ek wêze mocht. Mar de soannen fan Jakob wiene poer fanwegen de ûntearing fan Dina en hja hiene hiele oare plannen. Hja seine tsjin Sichem en Hemor dat it net mooglik wie harren suster te jaan, om't Sichem net besnien wie. Soks koe allinnich as alle Chiwwityske manlju harren ek besnije litte soene. En ek dat wie Sichem goed, want hy wie sljocht op Dina. Sichem en syn heit gyngen werom en lieten doe alle manlju fan 'e stêd by de poarte komme en hja leine út ûnder hokker betingst beide folken ta ien folk wurde koene en hokker foardielen dat meibrocht. 

It wraaksuchtige plan fan Jakob's soannen slagge en alle manlike ynwenners fan 'e stêd lieten harren besnije. Op 'e dei dat de koarts troch it besnijen it fûlst wie, teagen Simeön en Levy, de folle broers fan Dina, mei harren swurd de stêd yn. Dêr deaden hja alle manlju en ek Hemor en syn soan Sichem waarden fermoarde, wylst hja Dina út Sichem's hûs hellen. De hiele stêd waard plondere en hja stielen alles wat los en fêst wie, sels de froulju en de bern waarden meinommen.  

Jakob wie djip ûngelokkich doe't er hearde wat syn soannen útheefd hiene: 
*Jimme ha my by de Kanaäniten en de Perizziten op in minne namme brocht en as hja harren ferienigje en my oanfalle, dan kin ik myn folk net mear ferdigenje.* Dêrnei briek Jakob de tinten op om nei Bet-El te tsjen.

Op syn stjerbêd ferflokte Jakob Simeön en Levy om wat hja dien hiene: 

*Wat hja beprate, wol ik neat fan witte. Yn har gearkomste sil myn persoan net behelle wurde, want yn har grime ha se manlju deaslein... Flok oer har grime, want dy is fûleindich, oer har grimmitichheid, want dy is wreed. Ik sil har ûnder Jakob ferdiele, ûnder Israel har ferstruie...*
Pilsum

**Pilsum** is in doarp yn de Dútske gemeente Krummhörn, dielsteat Nedersaksen yn East-Fryslân. It plak leit sa'n 2 kilometer fan de Noardsee, tusken Greetsiel en Manslagt.

## Skiednis
De namme Pilsum is sûnt de 12e iuw bekend as *Pyleshem*; dat betsjut *hem = hiem* fan Pyl. Oer dy persoan is fierders nea witten.

Pilsum wie yndertiid in sit fan Fryske haadlingen. De âlde Beningaboarch, sit fan de haadling Affo Beninga, waard yn 1407 troch Hamburgers ferwoastge, meidat Affo freonskiplike kontakten mei de Fiktaaljebruorren ûnder Klaus Störtebeker hie. Troch erfopfolging kaam it bewâld oer Pilsum yn de 15e iuw oan it Eastfryske laach Cirksena.

Pilsum hearde yn de 15e iuw ta it bisdom Münster en foel ûnder de proasdijtsjerke fan Uttum. De herfoarmer Andreas Bodenstein út Karlstadt, in earder oparbeider fan Maarten Luther hat noch yn Pilsum preke. Yn de oare Ommelângemeenten en de stêd Norden wie in kânselferbod tsjin him ynsteld. De krústsjerke fan Pilsum datearret út de 12e iuw en hat mei syn mânske toer altyd in beaken foar de skipfeart west. It transept hat trije frjouwerkante traveeën mei yn it easten in preesterkoar mei healrûne apsis. It skip is nei alle wierskyn it âldste diel. Ek binne der oarbliuwsel fan bibelske fresko's bewarre bleaun.

De izeren fjoertoer fan Pilsum, mei syn fûnemint yn de dyk, is 11 meter en waard boud yn 1891. Hy ferlear yn 1919 syn funksje. Sûnt 2004 is de fjoertoer in troulokaasje.

Oant de gemeentlike weryndieling wie Pilsum in selsstannige gemeente dy't oansletten wie by de samtgemeinde Greetsiel. Yn 1972 waard Pilsum part fan de gemeente Krummhörn.

Pilsum hie in halte oan it spoar Emden-Pewsum-Greetsiel.

## Religy
Fan de befolking heart 92 % ta de Evangelysk-Grifformearre Tsjerke, 2% is katolyk.

## Ofbylden

Pilsumer Leuchtturm (1).jpg|De fjoertoer fan Pilsum.
Windpark Pilsum.jpg|Wynpark Pilsum.
Pilsum kirche 11.jpg|Krústsjerke St. Stefanus.
Chippewa Island Reservaat

It **Chippewa Island Reservaat** (Ingelsk: *Chippewa Island Reserve*) is in Yndianereservaat yn it suden fan 'e Kanadeeske provinsje Ontario, dat bestiet út twa lytse eilantsjes yn 'e Tolvemylsbaai. Dat is in ynham dy't ta de folle gruttere Georgiaanske Baai heart, dy't wer diel útmakket fan 'e Hueronmar, ien fan 'e fiif Grutte Marren.

It Chippewa Island Reservaat hat in oerflak fan 3,1&nbsp;ha, en leit binnen de grinzen fan it distrikt Muskoka, hoewol't it dêr bestjoerlik fierhinne los fan stiet. It reservaat hat gjin permaninte bewenners, en wurdt dield troch trije Yndiaanske stamme-organisaasjes, te witten: de Beausoleil Earste Naasje, de Tsjippewa's fan Georgina Island Earste Naasje en de Tsjippewa's fan Rama Earste Naasje. Dat binne trije stammen dy't histoarysk nauwe bannen ûnderhâlde, en wêrfan't de leden etnyske Odjibwe (*Ojibwe*) binne, dy't ek wol Tsjippewa (*Chippewa*) neamd wurde.

## Keppelings om utens
* Profyl fan it Chippewa Island Reservaat op 'e webside fan Indigenous and Northern Affairs Canada
Indian River Reservaat

It **Indian River Reservaat** (Ingelsk: *Indian River Reserve*) is in Yndianereservaat yn it suden fan 'e Kanadeeske provinsje Ontario, deunby it doarp Port Carling. It leit oan 'e iggen fan 'e rivier de Indian River en fan 'e Rosseau-mar en wurdt omjûn troch it grûngebiet fan 'e gemeente Muskoka Lakes.

It Indian River Reservaat hat in oerflak fan persiis 1&nbsp;ha, en leit binnen de grinzen fan  it distrikt Muskoka, hoewol't it dêr bestjoerlik fierhinne los fan stiet. It reservaat hat gjin permaninte bewenners, en wurdt dield troch twa Yndiaanske stamme-organisaasjes, te witten: de Tsjippewa's fan Rama Earste Naasje, wêrfan't de leden út etnyske Odjibwe (*Ojibwe*) of Tsjippewa (*Chippewa*) besteane, en de Wahta Mohôks, wêrfan't de leden etnyske Mohôk (*Mohawk*) binne.

## Keppelings om utens
● Profyl fan it Indian River Reservaat op 'e webside fan Indigenous and Northern Affairs Canada
Mnjikaning Fish Weirs

De **Mnjikaning Fish Weirs** (Ingelsk foar "Fûke fan Mnjikaning") is ien fan 'e âldste minsklike bouwurken yn Kanada. It stiet yn it suden fan 'e Kanadeeske provinsje Ontario, yn it distrikt Muskoka, eastlik fan 'e Georgiaanske Baai, dy't ûnderdiel útmakket fan 'e Hueronmar, op 44°36′16″ noarderbreedte by 79°22′11″ westerlingte. De neiste stêd is Orillia. De Mnjikaning Fish Weirs binne in wear, oftewol in soarte fan fûke dy't bestiet út in stek dat yn ûndjip oerflaktewetter oanbrocht is, yn dit gefal yn 'e Atherley Narrows, de smelle trochgong tusken de gruttere Simcoe-mar, yn it suden, en de lytsere Couchiching-mar, yn it noarden. *Mnjikaning*, ek wol stavere as *M'njikaning*, betsjut yn 'e Odjibwe-taal: "by it stek", dat in ferwizing nei de fûke is.

De Mnjikaning Fish Weirs geane, neffens de koalstofdatearring fan 'e âldste dielen, tebek oant omtrint 3300 f.Kr., nei wat argeologen en antropologen de Argayske Perioade yn Noard-Amearika neame. Dêrmei is dizze fûke 5.300 jier âld. Hy waard oarspronklik boud mei staken fan pleatslike houtsoarten, yn 't bysûnder fan 'e westerske libbensbeam (*Thuja occidentalis*), de sûkeresdoarn (*Acer saccharum*) en de papierbjirk (*Betula papyrifera*). Tusken dy staken troch weven de fiskers strewelleguod en oare fegetaasje om der in net-eftich skud fan te meitsjen. De fisken waarden troch it stek nei dearinnende opfangplakken ta loadst dêr't se gjin útwei mear út fine koene. Dêr koene se dan letter troch de fiskers mei spearen of skepnetten (of mooglik mei de hân) fongen wurde. Sa'n wisse itensboarne wie benammen by 't winter fan grut belang. 

Troch de milennia hinne waarden de Mnjikaning Fish Weirs nei alle gedachten ûntelbere kearen reparearre of bymakke. De âldste dielen waarden lykwols beholden troch de beskerming dy't it wetter en in laach beskermjend slib deroan bea. De Mnjikaning Fish Weirs waarden mear as 5.000 jier lang brûkt, oant it begjin fan 'e santjinde iuw. De Frânske ûntdekkingsreizger Samuel de Champlain makke noch gewach fan it bestean en gebrûk fan 'e fûke doe't er op 1 septimber 1615 troch it gebiet reizge mei in groep Huroanske krigers, dêr't er mei ûnderweis wie nei in fjildslach mei de Irokezen oan 'e súdigge fan 'e Ontariomar. Op 12 juny 1982 erkende it Kanadeeske regear de Mnjikaning Fish Weirs as in nasjonaal monumint mei de status fan Nasjonaalhistoarysk Plak fan Kanada. De fûke is hjoed de dei op 'e noed fan 'e Tsjippewa's fan Rama Earste Naasje. Yn 1993 rjochten leden fan dy Odjibwe-stamme de *Mnjikaning Fish Fence Circle* op, in organisaasje dy't tawijd is oan 'e beskerming en it behâld fan 'e fûke.

## Keppelings om utens
*Profyl fan 'e Mnjikaning Fish Weirs op HistoricPlaces.ca
Simcoemar

De **Simcoemar** (Ingelsk: *Lake Simcoe*), is in mar yn it súdlike part fan 'e Kanadeeske provinsje Ontario.

## Namme
Yn 'e iere santjinde iuw, doe't de earste Jeropeeske ûntdekkingsreizgers de krite besochten, wennen om 'e Simcoemar hinne Yndianen fan it folk fan 'e Huroanen, dy't it wetter *Ouentironk* neamden, dat "Kreas Wetter" betsjutte. De blanken neamden de mar yn 't earstoan *Lake Toronto* of *Lac Toronto* ("Torontomar"), oant it wetter yn 1793 troch John Graves Simcoe, de earste luitenant-gûverneur fan Opper-Kanada, ferneamd waard nei syn heit, de Ingelske kaptein-op-see John Simcoe (1710-1759).

## Geografy
De Simcoemar leit likernôch midden op 'e lâningte dy't de Georgiaanske Baai, in ûnderdiel fan 'e Hueronmar, yn it noardwesten, skiedt fan 'e Ontariomar yn it suden. Dêrmei makket de Simcoemar diel út fan it stelsel fan oerflaktewetters dat de Grutte Marren fan Noard-Amearika foarmet. De Simcoemar mjit op it langste punt 30&nbsp;km fan noard nei súd, en op it breedste punt 25&nbsp;km fan east nei west. Mei in oerflak fan 722&nbsp;km² is it de op trije nei grutste mar dy't folslein yn 'e provinsje Ontario leit, nei de Nipigon-mar, Lac Seul en de Nipissing-mar. It djiptegemiddelde is 15&nbsp;m, mei in djipste punt op 41&nbsp;m ûnder it wetteroerflak. De mar hat in wetterfolume fan 11,6&nbsp;km³. 

Der lizze ferskate eilantsjes yn 'e Simcoemar, wêrfan't Georgina it grutste is, en teffens it iennichste dat permanint bewenne wurdt. Yn 'e mande mei de folle lytsere eilantsjes Snake en Fox foarmet Georgina it Georgina Island Reservaat 33 fan 'e Tsjippewa's fan Georgina Island Earste Naasje, in Yndiaanske stamme-organisaasje wêrfan't de leden út etnyske Odjibwe (*Ojibwe*) besteane, dy't ek wol Tsjippewa (*Chippewa*) neamd wurde. Thorah, it op ien nei grutste eilân, yn it eastlike part fan 'e mar, wurdt ek bewenne troch Odjibwe-Yndianen, mar inkeld by 't simmer. Fan 'e oare beide eilantsjes, Strawberry en Grape, is Strawberry yn it besit fan 'e Kongregaasje fan de Hillige Basilius, in roomske kleasteroarder dy't it brûkt as in plak foar syn leden om yn retrête te gean. Yn 2002 ferbleau paus Jehannes Paulus II dêr ûnder syn besyk oan Kanada.

Bestjoerlik wurdt de Simcoemar omjûn troch Simcoe County en de distrikten Durham en York. De stêd Orillia leit oan 'e noardwestkust fan 'e Simcoemar, en in eintsje fan 'e súdlike igge ôf lizze de doarpen Georgina en Sutton. De mar hat trije fingerfoarmige útrinners, ien nei it westen, ien nei it noarden en ien nei it súdwesten. Dy nei it westen hjit de Kempenfeltbaai; oan 'e útein dêrfan leit de stêd Barrie. De noardlike útrinner, de Couchiching-mar, wurdt yn 'e regel beskôge as in mar op himsels, en net as ûnderdiel fan 'e Simcoemar. Dat wetter wurdt fan 'e Simcoemar skaat troch in nau dat de Atherley Narrows hjit. Dat is it plak dêr't de Mnjikaning Fish Weirs steane, in oerâlde fûke dy't yn 1982 in monumintale status krigen hat.
Fûke (betsjuttingsside)

"**Fûke**" hat yn de Wikipedy ferskate betsjuttings:

* fûke, in fal foar fisken, in stik ark brûkt yn 'e fiskerij
* fûke (oalje-yndustry), in struktureel geologyske of stratigrafyske beheining foar koalwetterstoffen om by oalje- of gasboarrings te ûntsnappen út reservoirstientme
* ''De Fûke'' (roman), in oarlochsroman fan Rink van der Velde út 1966
** ''De Fûke'' (film), de ferfilming fan dy roman út 2000
Fûke

In **fûke** is in stik ark dat brûkt wurdt yn 'e fiskerij (benammen yn 'e binnenfiskerij) yn 'e foarm fan in fan netten of wylgeteannen makke fâle foar fisken. Sa'n fûke bestiet út in stikmannich efterinoar pleatste trachters, dêr't fisken (yn 't bysûnder iel) maklik yn swimme, mar hast net wer útkomme kinne. Fûken wurde yn 'e boaiem fêstset mei fûkestokken. Se besteane út in yngong (de snabbe), dy't by it opheljen mei in tou (it snabbetou), tichtreaun wurde kin, in middendiel (it middelliif) en in útein (de snabein). Faak hat in fûke ek twa sydtrachters, dy't wjukken neamd wurde en ûnderstipe wurde troch wjukstokken.

In fûke wurdt ûnder wetter pleatst op in gaadlike lokaasje, it leafst op in plak dêr't wat streaming stiet. De iepening wurdt dan de kant út set dêr't de streaming wei komt. It plak dêr't in fûke stiet, wurdt boppe it wetteroerflak ornaris markearre troch in stikmannich lange stokken. Ut en troch komt de fisker dêr ris del om 'e fongen fisk derút te heljen. Yn Nederlân komme behalven fisken ek gauris muskusrotten fêst te sitten yn fûken; om't dy oars as fisken net ûnder wetter sykhelje kinne, fersûpe se as se yn in fûke betize reitsje. Ek amfibyen en kreefteftigen fangt men net selden by fersin yn in fûke.

## Oerdrachtlik gebrûk
Yn oerdrachtlike sin wurdt wol sprutsen fan "yn 'e fûke rinne", in sprekwurd dat basearre is op 'e wurkwize fan it fiskersark. Soks bart bygelyks as de plysje yn 't foar lucht krigen hat fan in oerfal, ynbraak of oar misdriuw en de dieders op it plak delikt opwachte wurde.
Attawapiskat (rivier)

De **Attawapiskat** is in rivier yn it noarden fan 'e Kanadeeske provinsje Ontario, dy't oer in lingte fan 748&nbsp;km fan west nei east streamt troch it distrikt Kenora. De rivier ûntspringt yn 'e Attawapiskat-mar, dêr't de Otoskwin, de Pineimuta en de Marten-Drinking gearfloeie, en mûnet út yn 'e Jamesbaai, it súdlikste diel fan 'e Hudsonbaai. It ôfwetteringsgebiet fan 'e Attawapiskat beslacht in oerflak sa'n 50.500&nbsp;km². 

## Namme
De namme fan 'e rivier is ûntliend oan in plak sa'n 100&nbsp;km beëasten de Attawapiskat-mar, dêr't de rivier tusken twa hege kliffen troch streamt. Yn it Kry, de taal fan 'e Kry-Yndianen, hjit dat ᐊᑕᐗᐱᐢᑲᑐᐎ ᐃᓂᓂᐧᐊᐠ, *Āhtawāpiskatowi ininiwak*, dat safolle betsjut as: "it plak dêr't de rotsen har spjalte".

## Rin
Dêr't de Attawapiskat út 'e Attawapiskat-mar streamt, spjalt de rivier him op yn twa kanalen, wêrfan't it súdlike de Attawapiskat neamd wurdt en it noardlike simpelwei de North Channel (it "Noarderkanaal"). Nei in rige streamfersnellings komme de beide kanalen wer byinoar. De Attawapiskat streamt dêrnei min ofte mear rjocht nei it easten ta oant er ter hichte fan Pym Island (52°12′20″N 86°19′28″W) in slinger nei it noarden ta makket. Nei't de rivier de Streatfeild yn 'e Attawapiskat útkommen is, makket de rivier in twadde slinger, diskear wer nei it easten ta. Dêrnei mûnje ek de Muketei en de Missisa yn 'e Attawapiskat út.

Sa'n 8,5&nbsp;km foar't de rivier sels yn 'e Jamesbaai útmûnet, begjint it Lawashi Channel as in sydstream en nimt in diel fan it wetterfolume fan 'e Attawapiskat yn súdlike rjochting mei nei de rivier de Lawashi. Dy mûnet sa'n 11&nbsp;km súdeastlik fan 'e Attawapiskat ek yn 'e Jamesbaai út. It haadkanaal fan 'e Attawapiskat streamt by de delsetting Attawapiskat lâns, dêr't de Attawapiskat Earste Naasje, in Kry-stamme, fêstige is. Sa'n 10&nbsp;km fierder nei it easten mûnet de rivier dan út yn 'e Jamesbaai, rjocht foar it eilân Akimiski oer.
Attawapiskat

* Attawapiskat (Ontario), in plak yn 'e Kanadeeske provinsje Ontario
** Attawapiskat Airport, in fleanfjild by Attawapiskat (Ontario)
* Attawapiskat Earste Naasje (Ingelsk: *Attawapiskat First Nation*), in Yndiaanske stamme-organisaasje yn Kanada
** Attawapiskat Reservaat 91, in Yndianereservaat fan 'e Attawapiskat Earste Naasje
** Attawapiskat Reservaat 91A, in Yndianereservaat fan 'e Attawapiskat Earste Naasje
* Attawapiskat (rivier), in rivier yn 'e Kanadeeske provinsje Ontario
* Attawapiskat-mar, in mar yn 'e Kanadeeske provinsje Ontario
* Attawapiskat-formaasje, in rotsformaasje mei fossilen yn 'e Kanadeeske provinsje Ontario
* Attawapiskat-kimberlytfjild, in kimberlytlaach yn 'e Kanadeeske provinsje Ontario
Attawapiskatmar

De **Attawapiskatmar** (Ingelsk: *Attawapiskat Lake*) is in mar yn it distrikt Kenora, yn it noardwesten fan 'e Kanadeeske provinsje Ontario. Dit oerflaktewetter is op it langste punt rûchwei 40&nbsp;km lang fan east nei west en op it breedste punt sa'n 12&nbsp;km breed fan noard nei súd. It oerflak bedraacht 281&nbsp;km². Oan 'e westkant fan 'e mar is it Kry-doarp Lansdowne House fêstige, dat it haadplak is fan 'e Neskantaga Earste Naasje (Ingelsk: *Neskantaga First Nation*).

De Attawapiskatmar wurdt benammen fet troch trije rivieren: yn haadsaak troch de Otoskwin, en yn mindere mjitte troch de Pineimuta en de Marten-Drinking. It wetter dat troch dy streamen yn 'e Attawapiskatmar brocht wurdt, ferlit de mar wer fia de rivier de Attawapiskat, dy't oan 'e eastkant fuortstreamt yn 'e rjochting fan 'e Jamesbaai.

De namme fan 'e mar is ûntliend oan in plak sa'n 100&nbsp;km nei it easten ta, dêr't de rivier de Attawapiskat tusken twa hege kliffen troch streamt. Yn it Kry, de taal fan 'e Kry-Yndianen, hjit dat ᐊᑕᐗᐱᐢᑲᑐᐎ ᐃᓂᓂᐧᐊᐠ, *Āhtawāpiskatowi ininiwak*, dat safolle betsjut as: "it plak dêr't de rotsen har spjalte".
Indian River (Muskoka)

De **Indian River** of **Yndiaanske Rivier** is in rivier yn 'e gemeente Muskoka Lakes fan it distrikt Muskoka, dat yn it suden fan 'e Kanadeeske provinsje Ontario leit. De rivier makket ûnderdiel út fan it stelsel fan oerflaktewetters fan 'e Grutte Marren, en ferbynt de Rosseau-mar (streamop) mei de Muskoka-mar (streamôf).

De Indian River floeit ta de Rosseau-mar út by de Port Carling-keardaam fan Port Carling. Dêrnei streamt er troch it Forman-nau (*Forman Narrows*) en it lytse Mirror Lake, om úteinlik te Hanna Point út te mûnjen yn 'e Muskoka-mar. De rivier waard befarber makke troch de bou fan 'e Port Carling-keardaam en de oanlis fan in stelsel fan slûzen yn 1871. Dêrtroch koene steamskippen tusken de beide marren hinne en wer farre, wat wer de ûntjouwing fan rekreaasjefasiliteiten 'e omkriten fan 'e rivier befoardere, benammen oan 'e iggen fan 'e Rosseau-mar.
Lac Seul

**Lac Seul** (Frânsk foar 'iensume mar') is in mar yn it distrikt Kenora, yn it noardwesten fan 'e Kanadeeske provinsje Ontario. Dit oerflaktewetter is op it langste punt likernôch 241&nbsp;km lang fan east nei west. It hat in maksimumdjipte fan 47,2&nbsp;m en in it oerflak bedraacht 1.657&nbsp;km². Dêrmei is dizze mar de op ien nei grutste fan Ontario dy't hielendal yn 'e provinsje leit. De grutste mar dy't hielendal yn 'e provinsje leit is de Nipigon-mar (de Boppemar, Hueronmar, Earymar en Ontariomar lizze allegear foar de helte yn 'e Feriene Steaten). De wichtichste rivier dy't yn Lac Seul útmûnet (út it easten wei) is de Vermilion, en de wichtichtste rivier dy't ta de mar út streamt (nei it westen ta) is de English River.

Lac Seul bestiet út in grimelgrammel fan wiid iepen baaien, smelle ingten en eilannen. It is in relatyf ûndjippe mar mei in protte rotsige útsteksels ûnder wetter. Dat makket it in goed habitat foar breedbekbears en snoek, en teffens foar sinnebears, Amerikaanske giele bears en muskellunge. Der lizze seis doarpen oan 'e iggen fan Lac Seul: Ear Falls, Goldpines, Hudson, Lac Seul Post, Sioux Lookout en Wabauskang. Dêrfan is Hudson it haadplak fan 'e Lac Seul Earste Naasje en Wabauskang fan 'e Wabauskang Earste Naasje, twa Yndiaanske stamme-organisaasjes wêrfan't de leden etnyske Odjibwe (*Ojibwe*) binne (dy't ek wol Tsjippewa (*Chippewa*) neamd wurde).
Reade Rivier

## Grutte rivieren
* Reade Rivier (Aazje), in rivier yn Sina en Fjetnam
* Reade Rivier fan it Noarden, in rivier yn Kanada en de Feriene Steaten
* Reade Rivier fan it Suden, in rivier yn 'e Feriene Steaten (in sydrivier fan 'e Mississippy)

## Lytsere rivieren
### Feriene Steaten
* Reade Rivier (sydrivier fan de Cumberland), in rivier yn de Amerikaanske steaten Kentucky en Tennessee
* Reade Rivier (sydrivier fan de Kentucky), in rivier yn de Amerikaanske steat Kentucky
* Reade Rivier (Maine), in rivier yn de Amerikaanske steat Maine
* Reade Rivier (New York), in rivier yn de Amerikaanske steat New York
* Reade Rivier (Nij-Meksiko), in rivier yn de Amerikaanske steat Nij-Meksiko
* Reade Rivier (Oregon), in rivier yn de Amerikaanske steat Oregon
* Reade Rivier (sydrivier fan de Wolf), in rivier yn de Amerikaanske steat Wiskonsin

### Grut-Brittanje
* Reade Rivier (Amal), in rivier yn Cornwall dy't útmûnet oan 'e súdkust
* Reade Rivier (Koner), in rivier yn Cornwall dy't útmûnet oan 'e noardkust

### Oare lannen
* Reade Rivier (Austraalje), in rivier yn de Australyske steat Fiktoaria
* Reade Rivier (Britsk-Kolumbia), in rivier yn 'e Kanadeeske provinsje Britsk-Kolumbia
* Reade Rivier (Nij-Seelân), in rivier yn Nij-Seelân
Tsjippewa's fan Georgina Island Earste Naasje Reservaat 33A

It **Tsjippewa's fan Georgina Island Earste Naasje Reservaat 33A** (Ingelsk: *Chippewas of Georgina Island First Nation 33A Reserve*) is in Yndianereservaat yn it suden fan 'e Kanadeeske provinsje Ontario, deunby it doarp Sutton. It leit oan 'e súdlike iggen fan 'e Simcoe-mar en wurdt omjûn troch it distrikt York.

It Tsjippewa's fan Georgina Island Earste Naasje Reservaat 33A beslacht in oerflak fan 1,3&nbsp;ha, mar hat gjin permaninte bewenners. It is yn it besit fan 'e Tsjippewa's fan Georgina Island Earste Naasje (Ingelsk: *Chippewas of Georgina Island First Nation*), in Yndiaanske stamme-organisaasje wêrfan't de leden út etnyske Odjibwe (*Ojibwe*) besteane, dy't ek wol Tsjippewa (*Chippewa*) neamd wurde.

## Keppelings om utens
● Profyl fan it Tsjippewa's fan Georgina Island Earste Naasje Reservaat 33A op 'e webside fan Indigenous and Northern Affairs Canada
McKenzie (rivier)

* McKenzie (rivier yn Kebek), in rivier yn 'e Kanadeeske provinsje Kebek
* McKenzie (rivier yn Oregon), in rivier yn 'e Amerikaanske steat Oregon
* McKenzie (rivier yn Fiktoaria), in rivier yn it súdeasten fan 'e Australyske steat Fiktoaria (net te betiizjen mei de Mackenzie, yn it westen fan dyselde steat)

;mar ek Mackenzie (rivier) 
* Mackenzie (rivier yn Kanada), in rivier yn it westen fan Kanada (de langste rivier fan it lân)
* Mackenzie (rivier yn Nij-Seelân), in rivier yn Nij-Seelân
* Mackenzie (rivier yn Queenslân), in rivier yn 'e Australyske steat Queenslân
* Mackenzie (rivier yn Fiktoaria), in rivier yn it westen fan 'e Australyske steat Fiktoaria (net te betiizjen mei de McKenzie, in oare rivier yn it súdeasten fan dyselde steat)
652 f.Kr.

## Foarfallen
* Yn Lyts-Aazje falle de Simmearjers it keninkryk Lydje binnen, wêrby't de Lydyske kening Gyges sneuvelet en de Lydyske haadstêd Sardis plondere en fierhinne ferwoastge wurdt. De fal fan Sardis is in grutte skok foar de omlizzende lannen. (De krekte datearring is ûnwis; dit kin ek plakfûn hawwe yn 654 f.Kr.)

## Berne

## Ferstoarn
653 f.Kr.

## Foarfallen
*De Simmearjers, ûnder lieding fan harren kening Tûkdammê, sette útein mei in ynvaazje fan it Assyryske Ryk.

## Berne

## Ferstoarn
Kleaster Appingen

**Kleaster Appingen** wie in kleaster fan de Karmeliten yn de parochy Grytsjesyl, mei as patroanhillige Marije. It kleaster waard stichte yn 1437 en neamd nei it doarp Appingen dêr't de widze fan it lettere grevelaach  Cirksena stie, dy't dêr in soad lân besieten.

It konvint yn Appingen wie de iennichste delsetting fan de Karmeliten yn Eastfryslân en it lêste kleaster dat yn dy kriten  stichte waard. Oer de skiednis fan it kleaster is net in protte bekend. Nei de trochfiering fan 'e Reformaasje kaam it kleaster yn 1545 yn 'e hannen fan 'e greven fan Eastfryslân, dy't it slope lieten.

Fan it eardere doarp Appingen en it kleaster is allinne in pleats oer dy't ûnder Visquard heart.
Keamer (rjochterlike macht)

* inkelfâldige en mearfâldige keamer, it rjochtsprekken troch ien of mear as ien rjochter
* ferskate spesjalisearre ôfdielings fan rjochtbanken en gerjochtshôven:
** Undernimmingskeamer (fan it Gerjochtshôf fan Amsterdam), in lanlik rjochterlik orgaan yn Nederlân dat binende útspraken docht oer skelen binnen ûndernimmings
** Militêre Keamer (fan 'e rjochtbank/it gerjochtshôf yn Arnhim), in lanlik rjochterlik orgaan dat yn 1991 yn it plak kommen is fan 'e kriichsried
** Dûanekeamer (fan it Gerjochtshôf yn Amsterdam), in lanlik rjochterlik orgaan dat oer saken giet dy't te krijen hawwe mei yn- en útfier (benammen ynfier en de dêrop ferskuldige ynfierrjochten)
** Oktroaikeamer, in lanlik rjochterlik orgaan belêstge mei de rjochtspraak oer oktroaisaken
** Ekonomyske Keamer, in lanlik rjochterlik orgaan belêstge mei de rjochtspraak oer komplekse ekonomyske saken
Groothusen

**Groothusen** is in doarp yn de Duitse gemeente Krummhörn, dielsteat Nedersaksen.

Groothusen wurdt rekkene ta de âldste delsettings yn de gemeente Krummhörn en bestiet sûnt de 8e iuw. It doarp hie lange tiid in ferbining mei de iepen see en ûntjoech him ta in hannelsplak fan pleatslik belang.

## It besjen wurdich
* Sint-Petrustsjerke
* Osterburg

	
GroothusenOsterburg.jpg|Osterburg
Groothusen St Peter - Font.jpg|15e-iuwsk brûnzen doopfont yn de Sint Petrustsjerke
Groothusen St Peter - Organ.jpg|It 18e-iuwsk oargel yn de Sint Petrus


## Keppelings om utens
* Groothusen 
* Fotoos en kaarten fan Groothusen
Ferkearsûngemak

In **ferkearsûngemak** of **ferkearsûngelok** is in ûngemak dat plakfynt by dielname oan it ferkear. Dêrby giet it om it ferkear op 'e wei; ûngemakken op it wetter, spoar en yn 'e loftfeart wurde ornaris net oantsjut as 'ferkearsûngemak'. By belutsenen by in ferkearsûngemak kin it gean om fuotgongers, fytsers, bromfytsers, motorriders, automobilisten of lju dy't oarsoartige ferfiermiddels bestjoere of der op of yn meiride, lykas snorfytsen, scooters, frachtweinen, trekkers en oare lânboufiertugen, kranen, shovels of sels hynders of troch hynders lutsen ferfiermiddels, lykas koetsen, rydtugen of kapweinen.

Der binne ferskate soarten ferkearsûngemakken. By de measte ûngemakken giet it om in botsing, mar ûngemakken sûnder botsing komme ek foar, bygelyks as in auto te wetter rekket. By botsings kin it gean om in iensidich ûngemak, wêrby't mar ien weibrûker belutsen is: bgl. in automobilist dy't de behearsking oer it stjoer ferliest en tsjin in beam oan riidt. By in twasidich ûngemak binne twa weibrûkers belutsen, bgl. twa auto's dy't opinoar botse of in fuotgonger dy't skept wurdt troch in auto. Ut ûndersyk fan it CBR docht bliken dat it yn 40% fan 'e ferkearsûngemakken giet om kop-sturtbotsings, in foarm fan in twasidich ûngemak wêrby't in stilsteande of stadich ridende auto fan efteren ôf oanriden wurdt troch in oare auto. In wyldoanriding is in foarm fan in botsing wêrby't oerstekkend wyld skept wurdt troch in foarbykommende auto. Binne der in (hiel) soad auto's by in botsing belutsen, dan sprekt men fan in keatlingbotsing. Soks komt bgl. foar as op in snelwei yn tichte mist in hiele rige auto's opinoar ynriidt.

In protte ferkearsûngemakken beteare ridlik goed, mei wat blikskea en bestjoerders en passazjiers dy't mei de skrik frijkomme. Net selden falle der lykwols ferwûnen of sels deaden by sokke ûngemakken. De redens foar ûngemakken kinne myriaden wêze. Sa spilet riden ûnder ynfloed fan alkohol of drugs gauris in rol, of bestjoerders dy't mei hiele oare dingen dwaande binne (mobile tillefoan, notysjes meitsjen, de betsjinning fan 'e autoradio, klierige bern op 'e efterbank) wylst se de oandacht op 'e dyk hâlde moatte soene. Waarsomstannichheden kinne ek in grutte ynfloed hawwe, benammen tichte mist en glêdens. Soms is der lykwols neat dat in weibrûker dien hawwe koe om in ûngemak foar te kommen, lykas by ynienen oerstekkende bern of oerstekkend wyld. Om't in ûngemak dus eltsenien oerkomme kin, is it yn Nederlân ferplichte om tsjin oanspraaklikheid (foar de gefolgen fan in ûngemak) fersekere te wêzen.
RAP (bromfyts)

**RAP** is in earder merk fan bromfytsen fan R.S. Stokvis & Soannen (1954-1970). In Nederlânsk bromfytsmerk dat meast Rex-motorblokjes ynboude. De meast bekende RAP-brommers binne de Rocky-sportbromfyts en de Crown-toerbromfyts. 

Yn de jierren sechtich makke RAP brommers mei Rex-, Pluvier- en Puch-motors; yn de jierren santich waarden allinnich noch Puch-blokken brûkt. Feitlik wiene dat al Puch-bromfytsen, mar it oarspronlike merk stie noch op 'e tank wylst it efterspatboerd “RAP Imperial” fernijde. Stokvis produsearre yn de jierren sechtich teffens bromfytsen ûnder de namme Amstel.

In tal fan de RAP-brommers wîene in ûntwerp fan Arthur Hennekam dy't makke waarden troch syn broer Fré Hennekam (1914-2001) út Roosendaal. Arthur en Fré wiene de soannen fan Jan Hennekam dy't nei de krisisjierren yn Roosendaal in bromfyts-, taksybedriuw en letter in garaazje hiene.
Dossier

In **dossier** (útspr.: [dɔ'ʃe:], "dos-sjee", fan it Frânske *dossier*) is in samling papierren dokuminten en oar boarnemateriaal wêryn't detaillearre ynformaasje oer in beskaat ûnderwerp of in beskate persoan werjûn wurdt. Sokke dokuminten waarden foarhinne yn 'e regel gearbrocht yn in dossiermap, dy't faak wer yn in dossierkast opburgen waard. As de ynformaasje ferâldere rekke of de organisaasje dy't it dossier oanlein hie neat mear mei de persoan yn kwestje te krijen hie, waard it dossier ôffierd nei in fysyk, papieren argyf, dêr't it faak noch in fêste perioade bewarre waard (meastal fiif, tsien of fyftjin jier), foar't it úteinlik ferneatige waard. Hjoed oan 'e dei wurde dossiers meast digitaal oanlein. Dat hat as foardiel dat se makliker mei alle belanghawwenden te dielen binne, mar it neidiel is dat privacygefoelige ynformaasje no folle makliker útlekt. Fierders is no ek net mear te kontrolearjen oft in dossier wier ferneatige is, of dat de ynformaasje noch earne yn 'e digitale romte omswalket.
Stasis

**Stasis** of **staze** (fan it Grykske στάσις, *stásis*, dat "stilstân" betsjut) is in term dy't benammen brûkt wurdt yn 'e science fiction-literatuer. Der wurdt ornaris mei ferwiisd nei it opskoarjen fan 'e effekten fan it ferstriken fan 'e tiid binnen in beskate (meastal beheinde) romte, wat in avânsearre wize fan konservearringstechnyk is. Op organismen tapast wurdt soks ek wol oantsjut as 'hypersliep', in ferskynsel dat wol wat wei hat fan skyndea. Mar wylst skyndea meastal referearret oan sterk redusearre libbensprosessen, hâldt stasis it folslein ta stilstân bringen fan dy prosessen yn, lykwols mei de ymplikaasje dat se letter wer op gong brocht wurde kinne. Stasis wurdt yn science fiction-ferhalen gauris opfierd om te ferklearjen hoe't minsken yn 'e romtefeart de reizen oer de ûnmjitlik grutte ôfstannen tusken ferskillende stjerrestelsels oerlibje kinne.
Lichem (betsjuttingsside)

"**Lichem**" hat yn de Wikipedy ferskate betsjuttings:

* minsklik lichem, it liif fan in minske
* lichem (biology), it liif fan in bist
* lichem (natuerkunde), de natuerkundige oantsjutting foar elts willekeurich foarwerp
* lichem (mjitkunde), in trijediminsjonaal objekt
* lichem (algebra), in rekkenkundige samling dy't tagelyk tarist is mei de bewurkings optelling, ôflûking, fermannichfâldiging en dieling
* lichem (organisaasje), in maatskiplike ynstelling, feriening, stifting of gearkomste (fan persoanen)
* himellichem, in stjer, planeet of byplaneet
Adres (betsjuttingsside)

"**Adres**" hat yn de Wikipedy ferskate betsjuttings:

* adres, in oantsjutting fan wenplak
* adres (fersykskrift), in petysje
* IP-adres, de koade wêrmei't in netwurkkaart op it ynternet weromtrasearre wurde kin nei de brûker
* ûnhâldsadres (*memory address*), in term út 'e ynformatika wêrmei't ferwiisd wurdt nei de koades dy't liede nei de ôfsûnderlike dielen fan in kompjûterûnthâld
Adres

In **adres** is de oantsjutting fan in beskate lokaasje op 'e wrâld, yn 'e regel fan in hûs, wente, oar gebou of fasiliteit. It is bedoeld om it pân yn kwestje fine te kinnen, mar is gjin unike identifikaasje fan in kadastraal perseel. De bekendste adresfoarmen binne it wenadres (of domisylje), dat oanjout wêr't in persoan wennet, it ferbliuwadres, dat oanjout wêr't in persoan ferbliuwt (mar net wennet), it fêstigingsadres, dat oanjout wêr't in bedriuw of ynstellingg fêstige is, en it postadres, dat oanjout wêr't de post besoarge wurde moat. In minder bekende adresfoarm is it oanslutingsadres foar gas, wetterlieding en/of elektrisiteit dat elts gebou yn prinsipe hat.

Adressen binne opboud út in strjitnamme mei byhearrend hûsnûmer, in postkoade en in plaknamme. De krekte folchoarder ferskilt per lân. Yn Nederlân is de folchoarder: 'strjitnamme+hûsnûmer–postkoade–plaknamme'. Yn 'e Angelsaksyske lannen is de folchoarder lykwols 'hûsnûmer+strjitnamme–plaknamme–postkoade'. By postadressen is der yn 'e regel gjin strjitnamme of hûsnûmer, mar fungearje de postbus en it postbusnûmer as sadanich. Inkeld komt it tsjintwurdich noch foar dat in (lyts) doarp gjin strjitnammen hat, mar wol hûsnûmers. (Dat wie foarhinne by ferskate plakken yn Fryslân sa, bgl. yn Britswert oant yn 'e jierren njoggentich.) Yn sokke gefallen fungearret de plaknamme (ek) as strjitnamme.
Keamer (betsjuttingsside)

* keamer (romte), in romte yn in gebou
* keamer (parlemint), in parlemintêre assimblee
** yn Nederlân:
*** Earste Keamer fan de Steaten-Generaal
*** Twadde Keamer fan de Steaten-Generaal
* oare bestjoerlike organen:
** Keamer fan Keaphannel, belangenorganisaasje fan it bedriuwslibben dy't gegevens fan bedriuwen opslacht en bedriuwen begeliedt by har ûntwikkeling
** Undernimmingskeamer (fan it Gerjochtshôf fan Amsterdam), in lanlik rjochterlik orgaan yn Nederlân dat binende útspraken docht oer skelen binnen ûndernimmings
** keamer (rjochterlike macht), in namme foar ferskate rjochterlike organen
* keamer (hert), ek hertkeamer of fentrikel, in holte yn it hert fan minske en bist
* ferskate oare romten, lykas:
** ferbrâningskeamer, in romte dy't bedoeld is om it ien of oar te ferbrânen, bgl. yn in ôffalferbrâningsûne of yn in krematoarium